Boris Johnson forsætisráherra Bretlands stendur í ströngu þessa dagana . Núna um helgina kom Breska þingið sama á laugardegi í fyrsta sinn í 37 ár . Tilefnið var nýr samningur um Brexit , útgöngu Bretlands úr Evrópusambandinu ) , sem Boris Johnson forsætisráðherra náði við Sambandið í síðustu viku . Vonir forsætisráðherrans stóðu til þess að þingið tæki skýra afstöðu , af eða á , til samnings á þingfundi sínum núna um helgina en ekki varð honum kápan úr því klæðinu . BBC greinir frá . Í stað þess að fjalla um samninginn krafðist þingið þess að forsætisráðherra sendi Evrópusambandinu beiðni um lengri frest takist ekki að afgreiða málið fyrir 31. október . Boris hefur lagt ríka áherslu á að Bretland muni yfirgefa Sambandið án samnings þann dag en krafa þingsins var lagalega bindandi og sendi því Boris frestbeiðnina nauðugur viljugur . Beiðnin barst Evrópusambandinu ásamt öðru bréfi frá forsætisráðherra Bretlands þar sem Boris sagði að væri mistök af hálfu Sambandsins ef fresturinn yrði samþykktur . Brexit er aftur á dagskrá breska þingsins í dag og Boris mun gera aðra tilraun til að koma samningnum í gegn . Hann segir búið að tryggja málinu meirihluta en skv. BBC er um næfu þunnan meirihluta að ræða ef hann sé fyrir hendi á annað borð . Ekki er víst að þingið kjósi um samninginn í dag því þingforsetanum er í vald sett að fresta fyrirtökunni á þeirri forsendu að þingið hafi ekki fengið nægan tíma til að kynna sér samninginn til hlítar . Reiknað er með að framhaldið ráðist seinnipartinn í dag þegar breska þingið kemur saman .